               EUROPSKA KOMISIJA
            Bruxelles, 26.3.2020.
            COM(2020) 116 final
            2020/0045(NLE)
            Prijedlog
            ODLUKE VIJEĆA
            o stajalištu koje u ime Europske unije treba zauzeti u Odboru za SGP osnovanom na temelju prijelaznog Sporazuma o gospodarskom partnerstvu između Gane, s jedne strane, i Europske zajednice i njezinih država članica, s druge strane, u pogledu donošenja poslovnika Odbora za SGP

               OBRAZLOŽENJE

               1.Predmet prijedloga

               Ovaj prijedlog odnosi se na odluku o utvrđivanju stajališta koje u ime Unije treba zauzeti u Odboru osnovanom na temelju prijelaznog Sporazuma o gospodarskom partnerstvu („SGP”) između Gane, s jedne strane, i Europske zajednice i njezinih država članica, s druge strane („Odbor za SGP”), u vezi s predviđenim donošenjem poslovnika Odbora za SGP.

               2.Kontekst prijedloga

               2.1.Prijelazni Sporazum o gospodarskom partnerstvu između Gane, s jedne strane, i Europske zajednice i njezinih država članica, s druge strane

               Cilj je prijelaznog Sporazuma o gospodarskom partnerstvu između Gane, s jedne strane, i Europske zajednice i njezinih država članica, s druge strane („Sporazum”) sljedeći:

               (a)Gani omogućiti da iskoristi poboljšani pristup tržištu koji joj nudi Unija u okviru pregovora o SGP-u i time izbjeći poremećaj trgovine između Gane i Unije nakon isteka prijelaznog trgovinskog režima iz Sporazuma iz Cotonoua 31. prosinca 2007. do sklapanja potpunog SGP-a;

               (b)uspostaviti temelje za pregovore o SGP-u koji doprinosi smanjenju siromaštva, promiče regionalnu integraciju, gospodarsku suradnju i dobro upravljanje u Zapadnoj Africi te poboljšava kapacitete Zapadne Afrike u pogledu trgovinske politike i pitanja povezanih s trgovinom;

               (c)promicati skladnu i postupnu integraciju Gane u svjetsko gospodarstvo, u skladu s njezinim političkim odabirima i razvojnim prioritetima;

               (d)jačati postojeće odnose među strankama na temelju solidarnosti i obostranog interesa;

               (e)stvoriti sporazum koji je u skladu s člankom XXIV. GATT-a iz 1994.

               Sporazum između Gane, s jedne strane, i Europske unije i njezinih država članica, s druge strane, privremeno se primjenjuje od 15. prosinca 2016.

               2.2.Odbor za SGP

               Člankom 73. Sporazuma uspostavlja se Odbor za SGP i utvrđuje da je on odgovoran za upravljanje u svim područjima obuhvaćenima Sporazumom i izvršavanje svih zadataka navedenih u Sporazumu.

               Člankom 73. Sporazuma utvrđeno je da su stranke suglasne da sastav, ustroj i rad Odbora za SGP poštuju načelo jednakosti. Odbor će utvrditi svoja pravila o ustroju i radu. Sastanci Odbora za SGP mogu biti otvoreni i za treće stranke. Komisija Ekonomske zajednice zapadnoafričkih država (ECOWAS) može biti pozvana na sastanke Odbora za SGP, u skladu s njegovim internim postupcima.

               Člankom 2. poslovnika koji je potrebno donijeti utvrđuje se da je Odbor za SGP sastavljen od predstavnika Europske unije i predstavnika Gane, na ministarskoj razini ili razini visokih dužnosnika.

               Člankom 9. poslovnika koji je potrebno donijeti utvrđuje se da Odbor za SGP odluke i preporuke donosi konsenzusom.

               2.3.Predviđeni akt Odbora za SGP

               U prvoj polovini 2020. Odbor za SGP treba donijeti odluku o svojem poslovniku („predviđeni akt”).

               Svrha je predviđenog akta utvrditi pravila o ustroju i radu Odbora za SGP.

               3.Stajalište koje treba zauzeti u ime Unije

               Ovim Prijedlogom odluke Vijeća utvrđuje se stajalište koje u ime Unije treba zauzeti u Odboru za SGP osnovanom na temelju Sporazuma u pogledu donošenja poslovnika Odbora za SGP.

               Stranke Sporazuma raspravljale su o predviđenom poslovniku i složile se da bi, s obzirom na Unijine postupke donošenja odluka, Odbor za SGP taj poslovnik trebao donijeti u prvoj polovini 2020.

               Sadržaj predviđenog poslovnika sličan je sadržaju poslovnika drugih trgovinskih sporazuma Unije.

               Poslovnik je nužan za dovršetak institucijskog okvira Sporazuma, a time i za osiguravanje nesmetane provedbe Sporazuma.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojmom „akti koji proizvode pravne učinke” obuhvaćeni su akti koji proizvode pravne učinke na temelju pravila međunarodnog prava kojima se uređuje predmetno tijelo. Njime su obuhvaćeni i instrumenti koji nemaju obvezujući učinak na temelju međunarodnog prava, ali „mogu presudno utjecati na sadržaj propisa koje donese zakonodavac Unije”
                  1
               .

               4.1.2.Primjena u predmetnom slučaju

               Odbor za SGP tijelo je osnovano sporazumom, konkretno prijelaznim SGP-om između EU-a i Gane.

               Akt koji Odbor za SGP treba donijeti akt je koji proizvodi pravne učinke jer će se njime utvrditi pravno obvezujuća pravila o radu Odbora za SGP.

               Predviđenim aktom ne dopunjuje se i ne mijenja institucionalni okvir Sporazuma.

               Stoga je postupovna pravna osnova za predloženu odluku članak 218. stavak 9. UFEU-a.

               4.2.Materijalna pravna osnova

               4.2.1.Načela

               Materijalna pravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta o kojem se zauzima stajalište u ime Unije. Ako predviđeni akt ima dva cilja ili dva elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, to jest onoj koju zahtijeva glavni ili prevladavajući cilj ili element.

               4.2.2.Primjena u predmetnom slučaju

               Glavni cilj Sporazuma i sadržaj predviđenog akta odnose se na zajedničku trgovinsku politiku.

               Stoga je materijalna pravna osnova predložene odluke članak 207. stavak 4. prvi podstavak UFEU-a.

               4.3.Zaključak

               Pravna osnova predložene odluke trebao bi biti članak 207. stavak 4. prvi podstavak UFEU-a u vezi s člankom 218. stavkom 9. UFEU-a.

               5.Objava predviđenog akta

               Budući da će se aktom Odbora za SGP utvrditi njegov poslovnik u okviru Sporazuma, nakon donošenja tog akta primjereno ga je objaviti u Službenom listu Europske unije.

               2020/0045 (NLE)

               Prijedlog

               ODLUKE VIJEĆA

               o stajalištu koje u ime Europske unije treba zauzeti u Odboru za SGP osnovanom na temelju prijelaznog Sporazuma o gospodarskom partnerstvu između Gane, s jedne strane, i Europske zajednice i njezinih država članica, s druge strane, u pogledu donošenja poslovnika Odbora za SGP

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Europska unija i njezine države članice potpisale su 28. srpnja 2016. prijelazni Sporazum o gospodarskom partnerstvu („SGP”) između Gane, s jedne strane, i Europske zajednice i njezinih država članica, s druge strane („Sporazum”)
                  2
               . Sporazum se privremeno primjenjuje od 15. prosinca 2016.
                  3
                između Europske unije i njezinih država članica, s jedne strane, i Gane, s druge strane.

               (2)Na temelju članka 73. stavka 3. Sporazuma, Odbor za SGP odgovoran je za upravljanje svim područjima obuhvaćenima Sporazumom i izvršavanje svih zadataka navedenih u Sporazumu. Na temelju članka 73. stavka 2. Odbor za SGP utvrđuje svoja pravila o ustroju i radu.

               (3)Odbor za SGP treba donijeti odluku o svojem poslovniku u prvoj polovini 2020.

               (4)Primjereno je utvrditi stajalište koje u ime Unije treba zauzeti u Odboru za SGP jer će se predviđenom odlukom Odbora za SGP utvrditi pravno obvezujuća pravila o radu Odbora za SGP,

               DONIJELO JE OVU ODLUKU:

               Članak 1.

               Stajalište koje treba zauzeti u ime Unije temelji se na odluci Odbora za SGP o donošenju poslovnika Odbora za SGP koja se nalazi u Privitku ovoj Odluci.

               Članak 2.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, točke od 61. do 64.

                     (2)

                        Prijelazni Sporazum o gospodarskom partnerstvu između Gane, s jedne strane, i Europske zajednice i njezinih država članica, s druge strane (SL L 287, 21.10.2016., str. 1).

                     (3)

                        Odluka Vijeća (EU) 2016/1850 od 21. studenoga 2008. o potpisivanju i privremenoj primjeni prijelaznog Sporazuma o gospodarskom partnerstvu između Gane, s jedne strane, i Europske zajednice i njezinih država članica, s druge strane.

    ---documentbreak---

               EUROPSKA KOMISIJA
            Bruxelles, 26.3.2020.
            COM(2020) 116 final
            PRILOG

            Prijedlogu odluke Vijeća
            o stajalištu koje u ime Europske unije treba zauzeti u Odboru za SGP osnovanom na temelju prijelaznog Sporazuma o gospodarskom partnerstvu između Gane, s jedne strane, i Europske zajednice i njezinih država članica, s druge strane, u pogledu donošenja poslovnika Odbora za SGP

               PRIVITAK

               ODLUKA br. …/2020 ODBORA ZA SGP

               osnovanog prijelaznim Sporazumom o gospodarskom partnerstvu između Gane, s jedne strane, i Europske zajednice i njezinih država članica, s druge strane, u pogledu donošenja poslovnika Odbora za SGP

               ODBOR ZA SGP,

               uzimajući u obzir prijelazni Sporazum o gospodarskom partnerstvu između Gane, s jedne strane, i Europske zajednice i njezinih država članica, s druge strane
                  1
                (dalje u tekstu „Sporazum”), potpisan u Bruxellesu 28. srpnja 2016., a posebno njegov članak 73.,

               budući da je Sporazumom predviđeno da Odbor za SGP treba utvrditi pravila kojima se uređuje njegov ustroj i rad,

               DONIO JE OVU ODLUKU:

               Članak 1.

               Utvrđuje se poslovnik Odbora za SGP kako je naveden u Prilogu.

               Članak 2.

               Ova Odluka stupa na snagu na dan donošenja.

               Sastavljeno u

               PRILOG

               POSLOVNIK ODBORA ZA SGP

               utvrđen člankom 73. prijelaznog Sporazuma o gospodarskom partnerstvu između Gane, s jedne strane, i Europske zajednice i njezinih država članica, s druge strane

               ČLANAK 1.

               Uloga i naziv Odbora za SGP

               1.Odbor osnovan na temelju članka 73. stavka 1. prijelaznog Sporazuma o gospodarskom partnerstvu između Gane, s jedne strane, i Europske zajednice i njezinih država članica, s druge strane, (dalje u tekstu „Sporazum”) odgovoran je za sva pitanja iz članka 73. stavka 3. Sporazuma.

               2.Taj se Odbor u dokumentima Odbora, uključujući odluke i preporuke, naziva „Odbor za SGP”.

               ČLANAK 2.

               Sastav i predsjedanje

               1.Odbor za SGP sastoji se od predstavnika Europske unije i predstavnika Gane na ministarskoj razini ili razini visokih dužnosnika, ili od njihovih zamjenika.

               2.Stranke su predstavljene obično na razini visokih dužnosnika ili iznimno na ministarskoj razini ako se obje stranke slože da okolnosti to zahtijevaju.

               3.Odborom za SGP na ministarskoj razini supredsjedaju član Europske komisije zadužen za trgovinu te ministar trgovine i industrije Gane.

               4.Odborom za SGP na razini visokih dužnosnika supredsjedaju jedan visoki dužnosnik kao predstavnik Europske komisije i jedan visoki dužnosnik kao predstavnik Gane.

               5.Svaka stranka obavješćuje drugu stranku o imenu, položaju i podacima za kontakt visokog dužnosnika koji je za tu stranku zadužen za supredsjedanje Odborom za SGP. Smatra se da je taj visoki dužnosnik ovlašten predstavljati odgovarajuću stranku do datuma kada ta stranka obavijesti drugu stranku o novom supredsjedatelju.

               ČLANAK 3.

               Tajništvo

               1.Službenici iz odjela nadležnog za trgovinu svake stranke zajednički djeluju kao tajništvo Odbora za SGP.

               2.U skladu s člankom 73. stavkom 4. Sporazuma svaka stranka obavješćuje drugu stranku o imenu, položaju i podacima za kontakt dužnosnika koji je za tu stranku član tajništva Odbora za SGP. Smatra se da taj dužnosnik za odgovarajući stranku djeluje kao član tajništva do datuma kada ta stranka obavijesti drugu stranku o novom članu.

               ČLANAK 4.

               Sastanci

               1.Odbor za SGP se sastaje jednom godišnje, osim ako supredsjedatelji odluče drukčije, ili u hitnim slučajevima na zahtjev bilo koje stranke.

               2.Sastanci se održavaju naizmjence u Bruxellesu i Accri na dogovoreni datum u dogovoreno vrijeme, osim ako se supredsjedatelji dogovore drukčije.

               3.Sastanke saziva supredsjedatelj stranke koja je domaćin sastanka.

               4.Sastanak se može održati uz osobnu nazočnost sudionika, putem videokonferencije ili na bilo koji drugi način.

               ČLANAK 5.

               Delegacije

               U razumnom roku prije sastanka dužnosnik koji za odgovarajući stranku djeluje kao tajnik Odbora za SGP obavješćuje dužnosnika koji za drugu stranku djeluje kao tajnik o predviđenom sastavu delegacija Europske unije, odnosno Gane. Na popisima se navodi ime i funkcija svakog člana delegacije.

               ČLANAK 6.

               Dnevni red sastanaka

               1.Najmanje 14 dana prije sastanka tajnik Odbora za SGP sastavlja privremeni dnevni red za svaki sastanak na temelju prijedloga stranke koja je domaćin sastanka i utvrđuje rok u kojem druga stranka može dostaviti primjedbe.

               2.Dnevni red donosi Odbor za SGP na početku svakog sastanka. Točke koje se ne nalaze na privremenom dnevnom redu mogu se konsenzusom uvrstiti u dnevni red.

               ČLANAK 7.

               Pozivanje stručnjaka

               Supredsjedatelji Odbora za SGP mogu uz obostranu suglasnost pozvati stručnjake (tj. nevladine dužnosnike) da prisustvuju sastancima Odbora za SGP kako bi pružili informacije o određenim temama i to samo u onim dijelovima sastanaka u kojima se raspravlja o takvim posebnim temama.

               ČLANAK 8.

               Zapisnik

               1.Nacrt zapisnika svakog sastanka sastavlja dužnosnik koji djeluje kao član tajništva stranke koja je domaćin sastanka u roku od 21 dana od završetka sastanka, osim ako supredsjedatelji odluče drukčije. Nacrt zapisnika šalje se na očitovanje članu tajništva druge stranke. Ako se predmetni pravilnik upotrebljava za sastanke pododborâ, zapisnici sa sastanka pododborâ stavljaju se na raspolaganje za sve sljedeće sastanke Odbora za SGP.

               2.U zapisniku se u pravilu sažima svaka točka dnevnog reda i, prema potrebi, navodi sljedeće:

               (a)svi dokumenti podneseni Odboru za SGP;

               (b)sve izjave za koje je jedan od supredsjedatelja Odbora za SGP zatražio da se unesu u zapisnik; te

               (c)donesene odluke i preporuke, dogovorene izjave i doneseni zaključci o određenim točkama.

               3.Zapisnik uključuje popis svih odluka Odbora za SGP koje su pisanim postupkom u skladu s člankom 9. stavkom 2. donesene od zadnjeg sastanka Odbora.

               4.Zapisnik uključuje i popis imena, titula i funkcija svih osoba koje su prisustvovale sastanku Odbora za SGP.

               5.Tajnik prilagođava nacrt zapisnika na temelju zaprimljenih primjedbi, a stranke taj revidirani nacrt zapisnika odobravaju u roku od 60 dana od datuma sastanka ili do bilo kojeg drugog datuma koji dogovore supredsjedatelji. Nakon što se taj nacrt odobri tajništvo sastavlja dva izvornika zapisnika te svaka stranka dobiva jedan njegov izvornik.

               ČLANAK 9.

               Odluke i preporuke

               1.Odbor za SGP može donositi odluke i preporuke u vezi sa svim pitanjima iz Sporazuma. Odbor za SGP odluke i preporuke donosi konsenzusom.

               2.U razdoblju između sastanaka Odbor za SGP odluke ili preporuke može donositi pisanim postupkom. U tu svrhu tekst nacrta odluke ili preporuke supredsjedatelj drugom supredsjedatelju podnosi u pisanom obliku. Druga stranka može izraziti svoju suglasnost s nacrtom odluke ili preporuke u roku od mjesec dana ili duljem razdoblju koje odredi stranka predlagateljica. Ako druga stranka ne izrazi svoju suglasnost, o predloženoj odluci ili preporuci raspravlja se na sljedećem sastanku Odbora za SGP, na kojem se ona može i donijeti. Nacrti odluka ili preporuka smatraju se donesenima nakon što druga stranka izrazi svoju suglasnost te se unose u zapisnik sljedećeg sastanka Odbora u skladu s člankom 8. stavkom 3.

               3.Ako Odbor za SGP u skladu sa Sporazumom ima ovlast donositi odluke ili preporuke, takvi se akti nazivaju „odluka”, odnosno „preporuka”. Tajništvo Odbora za SGP sve odluke ili preporuke označuje rastućim serijskim brojem, datumom donošenja i opisom njihova predmeta. U svakoj odluci i preporuci navodi se datum njezina stupanja na snagu.

               4.Odluke i preporuke koje donosi Odbor za SGP sastavljaju se u dva primjerka, koje potpisuju supredsjedatelji i koji se šalju svakoj stranci.

               ČLANAK 10.

               Transparentnost

               1.Odbor za SGP može odlučiti da su sastanci otvoreni za javnost.

               2.U skladu s člankom 73. stavkom 5. Sporazuma supredsjedatelji mogu uz obostranu suglasnost pozvati predstavnike civilnog društva da kao promatrači prisustvuju sastancima Odbora za SGP te druge treće strane, kao što su Zapadnoafrička ekonomska i monetarna unija (WAEMU) i Komisija Ekonomske zajednice zapadnoafričkih država (ECOWAS).

               3.Svaka stranka može donijeti odluku o objavi odluka i preporuka Odbora za SGP u svojim službenim publikacijama ili na internetu.

               4.Svi dokumenti koje je dostavila stranka trebali bi se smatrati povjerljivima, osim ako ta stranka odluči drukčije.

               5.Privremeni dnevni red sastanka objavljuje se prije održavanja sastanka Odbora. Zapisnici sa sastanaka objavljuju se nakon njihova odobrenja u skladu s člankom 8.

               6.Dokumenti navedeni u stavcima od 3. do 5. objavljuju se u skladu s primjenjivim pravilima o zaštiti podataka svake stranke.

               ČLANAK 11.

               Jezici

               1.Radni jezik Odbora za SGP jest engleski jezik.

               2.Odbor za SGP donosi odluke o izmjeni ili tumačenju Sporazuma na jezicima vjerodostojnih tekstova Sporazuma. Sve druge odluke Odbora za SGP donose se na radnom jeziku iz stavka 1.

               3.Ovaj poslovnik i sve odluke koje donese Odbor za SGP, osim odluka Odbora o izmjeni ili tumačenju Sporazuma, vjerodostojni su na radnim jezicima Odbora. Odluke Odbora za SGP o izmjeni ili tumačenju Sporazuma vjerodostojne su na svim jezicima na kojima je vjerodostojan Sporazum.

               4.Svaka stranka odgovorna je za prijevod odluka i drugih dokumenata na svoje službene jezike, ako se to zahtijeva u skladu s ovim člankom, te podmiruje troškove povezane s takvim prijevodima.

               ČLANAK 12.

               Troškovi

               1.Svaka stranka podmiruje troškove nastale na temelju sudjelovanja na sastancima Odbora za SGP u pogledu osoblja, putovanja i dnevnica te u pogledu video ili telekonferencija, poštanskih i telekomunikacijskih troškova.

               2.Troškove povezane s organizacijom sastanaka i umnožavanjem dokumenata snosi stranka koja je domaćin sastanka.

               3.Troškove povezane s pružanjem usluga usmenog prevođenja na sastancima na radni jezik Odbora za SGP i s tog jezika snosi stranka koja je domaćin sastanka.

               ČLANAK 13.

               Posebni odbor za carine i olakšavanje trgovine

               1.Posebni odbor za carine i olakšavanje trgovine osniva se u skladu s člankom 34. Sporazuma za potrebe navedene u tom članku.

               2.U skladu s člankom 34. Posebni odbor za carine i olakšavanje trgovine izvješćuje Odbor za SGP o rezultatima, odlukama i zaključcima sa svakog sastanka. Odbor za SGP obavješćuje se u pisanom obliku o kontaktnim točkama koje je odredio Posebni odbor. Sva relevantna korespondencija, dokumenti i komunikacija Posebnog odbora koji se odnose na provedbu i primjenu poglavlja 3. (Carina i olakšavanje trgovine) Sporazuma istodobno se prosljeđuju tajništvu Odbora za SGP.

               3.Ovaj poslovnik primjenjuje se mutatis mutandis na Posebni odbor.

               ČLANAK 14.

               Radne skupine

               Za učinkovito obavljanje zadaća utvrđenih u članku 73. stavku 3. Sporazuma i u skladu s člankom 73. stavkom 2. Odbor za SGP može odlučiti osnovati radne skupine koje su pod njegovom nadležnošću radi olakšavanja tehničke rasprave o posebnim pitanjima u okviru Sporazuma. Odbor za SGP određuje sastav i zadaće takvih radnih skupina. Radne skupine izvješćuju Odbor za SGP.

               ČLANAK 15.

               Izmjene poslovnika

               Ovaj se poslovnik može izmijeniti u pisanom obliku odlukom Odbora za SGP u skladu s člankom 9.

                     (1)

                        SL L 287, 21.10.2016., str. 3.


               EUROPSKA KOMISIJA
            Bruxelles, 26.6.2020.
            COM(2020) 267 final
            2020/0129(NLE)
            Prijedlog
            ODLUKE VIJEĆA
            o stajalištu koje u ime Europske unije treba zauzeti u Zajedničkom odboru osnovanom Sporazumom između Europske zajednice, s jedne strane, te Vlade Danske i Lokalne vlade Farskih otoka, s druge strane, u pogledu donošenja izmjena protokolâ 1. i 4. uz Sporazum

               OBRAZLOŽENJE

               1.Predmet prijedloga

               Ovaj se prijedlog odnosi na odluku o utvrđivanju stajališta koje treba zauzeti u ime Unije u Zajedničkom odboru osnovanom na temelju Sporazuma između Europske zajednice, s jedne strane, te Vlade Danske i Lokalne vlade Farskih otoka, s druge strane, o donošenju odluke Zajedničkog odbora o izmjeni protokolâ 1. i 4. uz Sporazum.

               2.Kontekst prijedloga

               2.1.Sporazum

               Europska zajednica sklopila je Odlukom Vijeća 97/126/EZ
                  1
                Sporazum između Europske zajednice, s jedne strane, te Vlade Danske i Lokalne vlade Farskih otoka, s druge strane („Sporazum”). Cilj je Sporazuma širenjem uzajamne trgovine promicati skladan razvoj gospodarskih odnosa između Zajednice i Farskih otoka, osigurati poštene uvjete tržišnog natjecanja u trgovini između stranaka i doprinijeti uklanjanju prepreka trgovini. Sporazum je stupio na snagu 1. siječnja 1997.

               2.2.Zajednički odbor

               Zajednički odbor, osnovan na temelju članka 31. stavka 1. Sporazuma, odgovoran je za upravljanje Sporazumom i osigurava njegovu pravilnu provedbu. Člankom 34. stavkom 1. Sporazuma Zajednički odbor ovlašćuje se za izmjenu odredaba protokolâ uz Sporazum.

               2.3.Predviđeni akt Zajedničkog odbora

               Člankom 36. Sporazuma predviđa se da će Unija na zahtjev Farskih otoka razmotriti poboljšanje mogućnosti pristupa za određene proizvode i proširenje svojih carinskih koncesija za proizvode ribarstva s Farskih otoka.

               U skladu s rezultatima pregovora između Europske komisije i Farskih otoka, kako je dogovoreno na 18. sastanku Zajedničkog odbora održanom 9. listopada 2019. u Norðragøti na Farskim otocima, Zajednički odbor treba donijeti odluku o izmjenama protokolâ 1. i 4. uz Sporazum.

               3.Stajalište koje treba zauzeti u ime Unije

               Predloženim izmjenama želi se povećati pristup tržištu za obje stranke kako je dogovoreno 9. listopada 2019. na 18. sastanku Zajedničkog odbora. Tri su bitne izmjene:

               –Protokol 1.: smrznute i konzervirane papaline (oznake KN 0303 53 90 i 1604 13 90) dodaju se na popis proizvoda u tablici I. Priloga Protokolu 1. uz Sporazum, u kojoj se navode povlaštene carine i drugi uvjeti koji se primjenjuju na uvoz u Zajednicu proizvoda podrijetlom i koji dolaze s Farskih otoka. Unija će primjenjivati nulte uvozne carine na te proizvode podrijetlom s Farskih otoka. Farski otoci podnijeli su zahtjev Uniji u skladu s člankom 36. Sporazuma, a stranke su postigle dogovor o izmjeni Protokola 1.

               –Protokol 4.: brišu se bilješka 1. i stavak 2. članka 1. Protokola 4. uz Sporazum. Bilješka 1. sadržava ograničenje dodanog glutena u hrani za ribe koja se izvozi s Farskih otoka u Uniju, a primjenjuje se na oznake KN ex 2309 90 10, ex 2309 90 31 i ex 2309 90 41. Stavak 2. odnosi se na zahtjeve certificiranja i kontrole u pogledu carinske kvote otvorene za hranu za ribe obuhvaćenu oznakama KN ex 2309 90 10, ex 2309 90 31 i ex 2309 90 41. Farski otoci prvotno su podnijeli zahtjev za brisanje na sastanku Zajedničkog odbora u studenome 2017., tvrdeći da se sastav hrane za ribe u sektoru akvakulture znatno promijenio i da je gluten postao važniji sastojak.

               –Protokol 4.: dodaje se novi članak kojim se utvrđuju carinske kvote za mesne proizvode koji se izvoze iz Unije na Farske otoke. U okviru prethodno navedenih pregovora Unija je zatražila povećanje pristupa tržištu za izvoz ovčjeg mesa iz Unije na Farske otoke. Stranke su se dogovorile da će utvrditi carinsku kvotu za niz proizvoda od ovaca (oznake KN 0204, 0206 80 99, 0206 90 99, 0210 90 11, 0210 90 60, ex 0210 90 90). Carinska kvota na temelju koje će se primjenjivati nulta uvozna carina uvodit će se postupno: 40 tona od donošenja predviđenog akta (tj. 2020.) i 80 tona nakon tri godine (tj. 2023.).

               Komisija je obavijestila države članice o ishodu tih pregovora tijekom sastanka radne skupine Vijeća za Europsko udruženje slobodne trgovine (EFTA) održanog 24. listopada 2019.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka Vijeća kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojmom „akti koji proizvode pravne učinke” obuhvaćeni su akti koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaćeni su i instrumenti koji nemaju obvezujući učinak na temelju međunarodnog prava, ali im je namjena da „presudno utječu na sadržaj propisa koje donese zakonodavac Unije”
                  2
               .

               4.1.2.Primjena u ovom slučaju

               Zajednički odbor jest tijelo osnovano na temelju Sporazuma. Akt koji Zajednički odbor treba donijeti akt je koji proizvodi pravne učinke. Predviđenim aktom izmijenit će se protokoli 1. i 4. uz Sporazum u skladu s člankom 34. stavkom 1. Sporazuma, a te će izmjene imati obvezujući učinak za stranke. Predviđenim aktom ne dopunjuje se i ne mijenja institucijski okvir Sporazuma.

               Stoga je postupovna pravna osnova za predloženu odluku članak 218. stavak 9. UFEU-a.

               4.2.Materijalnopravna osnova

               4.2.1.Načela

               Materijalnopravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili dva elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnopravnoj osnovi, konkretno onoj koja je potrebna za glavni ili prevladavajući cilj ili element.

               4.2.2.Primjena u ovom slučaju

               Cilj i sadržaj predviđenog akta odnose se na zajedničku trgovinsku politiku. Stoga je materijalnopravna osnova predložene odluke članak 207. UFEU-a.

               4.3.Zaključak

               Pravna osnova predložene odluke trebao bi biti članak 207. stavak 4. prvi podstavak UFEU-a, u vezi s njegovim člankom 218. stavkom 9.

               5.Objava predviđenog akta

               Budući da će se aktom Zajedničkog odbora izmijeniti protokoli 1. i 4. uz Sporazum, primjereno ga je nakon donošenja objaviti u Službenom listu Europske unije.

               2020/0129 (NLE)

               Prijedlog

               ODLUKE VIJEĆA

               o stajalištu koje u ime Europske unije treba zauzeti u Zajedničkom odboru osnovanom Sporazumom između Europske zajednice, s jedne strane, te Vlade Danske i Lokalne vlade Farskih otoka, s druge strane, u pogledu donošenja izmjena protokolâ 1. i 4. uz Sporazum

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s njegovim člankom 218. stavkom 9.,

               uzimajući u obzir prijedlog Europske komisije,

               budući da:

               (1)Europska zajednica sklopila je Odlukom Vijeća 97/126/EZ
                  3
                Sporazum između Europske zajednice, s jedne strane, te Vlade Danske i Lokalne vlade Farskih otoka, s druge strane („Sporazum”), koji je stupio na snagu 1. siječnja 1997.

               (2)U skladu s člankom 34. Sporazuma Zajednički odbor može izmijeniti odredbe protokolâ uz Sporazum.

               (3)Nakon pregovora Lokalna vlada Farskih otoka i Unija dogovorile su se o izmjeni određenih odredaba protokolâ 1. i 4. uz Sporazum. Cilj je tih izmjena proširiti opseg pristupa tržištu za odabrane proizvode za obje stranke.

               (4)Zajednički odbor treba donijeti odluku o izmjenama protokolâ 1. i 4. uz Sporazum.

               (5)Primjereno je utvrditi stajalište koje treba zauzeti u ime Unije u Zajedničkom odboru jer će odluka o izmjeni protokolâ 1. i 4. uz Sporazum biti obvezujuća za Uniju,

               DONIJELO JE OVU ODLUKU:

               Članak 1.

               Stajalište koje treba zauzeti u ime Unije u Zajedničkom odboru o izmjenama protokolâ 1. i 4. uz Sporazum temelji se na nacrtu odluke Zajedničkog odbora priloženom ovoj Odluci.

               Članak 2.

               Odluka Zajedničkog odbora objavljuje se u Službenom listu Europske unije.

               Članak 3.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Odluka Vijeća 97/126/EZ od 6. prosinca 1996. o sklapanju Sporazuma između Europske zajednice, s jedne strane, te Vlade Danske i Lokalne vlade Farskih otoka, s druge strane (SL L 53, 22.2.1997., str. 1.).

                     (2)

                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, točke od 61. do 64.

                     (3)

                        Odluka Vijeća 97/126/EZ od 6. prosinca 1996. o sklapanju Sporazuma između Europske zajednice, s jedne strane, te Vlade Danske i Lokalne vlade Farskih otoka, s druge strane (SL L 53, 22.2.1997., str. 1.).

    ---documentbreak---

               EUROPSKA KOMISIJA
            Bruxelles, 26.6.2020.
            COM(2020) 267 final
            PRILOG

            Prijedlogu odluke Vijeća
            o stajalištu koje u ime Europske unije treba zauzeti u Zajedničkom odboru osnovanom Sporazumom između Europske zajednice, s jedne strane, te Vlade Danske i Lokalne vlade Farskih otoka, s druge strane, u pogledu donošenja izmjena protokolâ 1. i 4. uz Sporazum

               NACRT

               ODLUKA br. .../... ZAJEDNIČKOG ODBORA EZ/FARSKI OTOCI

               od … 2020.

               o izmjeni protokolâ 1. i 4. uz Sporazum između Europske zajednice, s jedne strane, te Vlade Danske i Lokalne vlade Farskih otoka, s druge strane

               ZAJEDNIČKI ODBOR,

               uzimajući u obzir Sporazum između Europske zajednice, s jedne strane, te Vlade Danske i Lokalne vlade Farskih otoka, s druge strane
                  1
               , a posebno njegov članak 34. stavak 1.,

               budući da:

               (1)Protokol 1. uz Sporazum između Europske zajednice, s jedne strane, te Vlade Danske i Lokalne vlade Farskih otoka, s druge strane („Sporazum”), odnosi se na carinsko postupanje i aranžmane za određene ribe i proizvode ribarstva puštene u slobodni promet u Europskoj uniji ili uvezene na Farske otoke. U Prilogu Protokolu 1. navode se povlaštene carine i drugi uvjeti koji se primjenjuju na uvoz u Europsku uniju proizvoda podrijetlom i koji dolaze s Farskih otoka.

               (2)Farski otoci podnijeli su zahtjev na temelju članka 36. Sporazuma da se oznake KN 0303 53 90 i 1604 13 90 dodaju Prilogu Protokolu 1. uz Sporazum. Europska unija smatra, nakon ispitivanja relevantnog tržišta, da bi se ti proizvodi mogli uvesti u Europsku uniju bez carine i količinskih ograničenja.

               (3)Protokol 4. uz Sporazum odnosi se na posebne odredbe koje se primjenjuju na uvoz određenih poljoprivrednih proizvoda osim onih navedenih u Protokolu 1.

               (4)U skladu s člankom 1. Protokola 4. uz Sporazum Europska unija prvotno je odobrila carinske koncesije za hranu za ribe s Farskih otoka uz godišnju bescarinsku kvotu od 5 000 tona. Ta bescarinska kvota izmijenjena je Odlukom br. 2/98 Zajedničkog odbora EZ/Danska-Farski otoci
                  2
               , kojom je povećana na 10 000 tona od 1. siječnja 2000., i Odlukom br. 1/2007 Zajedničkog odbora EZ/Danska-Farski otoci
                  3
               , kojom je povećana na 20 000 tona pod uvjetom da hrana za ribe na koju se primjenjuje povlašteni uvozni režim ne smije sadržavati dodani gluten.

               (5)Farski otoci zatražili su izmjenu Protokola 4. uz Sporazum kako bi se uklonila ograničenja u pogledu dodanog glutena u hrani za ribe na koju se primjenjuje povlašteni tretman jer je gluten postao osnovna sirovina u sastavu hrane za ribe.

               (6)U članku 2. Protokola 4. uz Sporazum navedena je roba podrijetlom iz Europske unije, obuhvaćena poglavljima od 1. do 24. Harmoniziranog sustava, za koju Farski otoci pri uvozu na Farske otoke ne odobravaju oslobađanje od carina i pristojbi.

               (7)Europska unija zatražila je otvaranje bescarinske kvote za oznake KN 0204, 0206 80 99, 0206 90 99, 0210 90 11, 0210 90 60, ex 0210 90 90, koje su navedene u članku 2. Protokola 4. Farski otoci smatraju da bi se mogla odobriti bescarinska kvota od 80 tona tih proizvoda izvezenih iz Europske unije, uz trogodišnje prijelazno razdoblje s bescarinskom kvotom od 40 tona.

               (8)Protokole 1. i 4. trebalo bi stoga na odgovarajući način izmijeniti,

               DONIO JE OVU ODLUKU:

               Članak 1.

               Tablica I. iz Priloga Protokolu 1. uz Sporazum mijenja se kako slijedi:

               (1)između oznake KN 0303 50 98 i oznake KN 0303 60 11 umeće se sljedeći redak:

                        „0303 53 90

                        – – – papalina (Sprattus sprattus)

                        0”

               (2)između oznake KN 1604 12 99 i oznake KN 1604 19 umeću se sljedeći reci:

                        „1604 13

                        1604 13 90

                        – – srdele, srdele goleme i papaline

                        – – – srdele:

                        – – – ostalo

                        0”

               Članak 2.

               Protokol br. 4 uz Sporazum mijenja se kako slijedi:

               (1)članak 1. zamjenjuje se sljedećim:

               „Članak 1.

               Europska unija odobrava proizvodima s podrijetlom i koji dolaze s Farskih otoka sljedeće carinske kvote:

                        Oznaka KN

                        Naziv

                        Stopa carine

                        Carinska kvota (CK) u tonama

                        0204

                        0206 80 99

                        0206 90 99

                        0210 90 11

                        0210 90 19

                        0210 90 60

                        ex 1601

                        ex 1602

                        Ovčje ili kozje meso, svježe, rashlađeno ili smrznuto

                        Jestivi klaonički proizvodi od ovaca i koza, svježi ili rashlađeni

                        Jestivi klaonički proizvodi od ovaca i koza, smrznuti

                        Ovčje ili kozje meso, soljeno, u salamuri, sušeno ili dimljeno, s kostima

                        Ovčje ili kozje meso, soljeno, u salamuri, sušeno ili dimljeno, bez kostiju

                        Jestivi klaonički proizvodi od ovaca ili koza, soljeni, u salamuri, sušeni ili dimljeni

                        Kobasice i slični proizvodi, od mesa, mesnih klaoničkih proizvoda ili krvi; prehrambeni proizvodi na osnovi tih proizvoda:

                        — od ovaca i koza

                        Ostali pripremljeni ili konzervirani proizvodi od mesa, klaoničkih proizvoda ili krvi:

                        — od ovaca i koza

                        0

                        0

                        0

                        0

                        0

                        0

                        0

                        20

                        ex 2309 90 10

                        ex 2309 90 31

                        ex 2309 90 41

                        Hrana za ribe

                        0

                        20 000

               ”

               (2)dodaje se sljedeći članak 3.:

               „Članak 3.

               Farski otoci otvaraju sljedeće carinske kvote za proizvode koji su podrijetlom i dolaze iz Europske unije:

                        Oznaka KN

                        Naziv

                        Stopa carine

                        Carinska kvota (CK) u tonama

                        0204

                        0206 80 99

                        0206 90 99

                        0210 90 11

                        0210 90 60

                        ex 0210 90 90

                        Ovčje ili kozje meso, svježe, rashlađeno ili smrznuto

                        Jestivi klaonički proizvodi od ovaca i koza, svježi ili rashlađeni

                        Jestivi klaonički proizvodi od ovaca i koza, smrznuti

                        Ovčje ili kozje meso, soljeno, u salamuri, sušeno ili dimljeno, s kostima

                        Jestivi klaonički proizvodi od ovaca ili koza, soljeni, u salamuri, sušeni ili dimljeni

                        Jestivo brašno i krupica od mesa i klaoničkih proizvoda, od ovaca i koza

                        0

                        0

                        0

                        0

                        0

                        0

                        40 u 2020., 2021. i 2022.;

                        80 od 2023.

               ”

               (3)Prilog I. briše se.

               Članak 3.

               Ova Odluka stupa na snagu na dan donošenja.

               Sastavljeno u … ….

                        Za Zajednički odbor

                        Predsjedatelj/Predsjedateljica

                     (1)

                        SL L 53, 22.2.1997., str. 2.

                     (2)

                        SL L 263, 26.9.1998., str. 37.

                     (3)

                        SL L 275, 19.10.2007., str. 32.